ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวพันธุ์มันฝรั่งจากสกอตแลนด์พ.ศ. ๒๕๕๒[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของหัวพันธุ์มันฝรั่งที่นำเข้าเพื่อการค้าจากสกอตแลนด์เสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำหัวพันธุ์มันฝรั่งจากสกอตแลนด์เข้ามาในราชอาณาจักรเพื่อการเพาะปลูกดังต่อไปนี้ข้อ ๑ ชนิดพืชหัวพันธุ์มันฝรั่ง(seed potato) Solanum tuberosumข้อ ๒ ศัตรูพืชกักกันที่เกี่ยวข้อง๒.๑รายชื่อศัตรูพืชกักกันของราชอาณาจักรไทยสำหรับหัวพันธุ์มันฝรั่งและดินที่ติดมากับหัวพันธุ์มันฝรั่งจากสกอตแลนด์ปรากฏตามเอกสารแนบ ๑ ท้ายประกาศนี้๒.๒ศัตรูพืชกักกันของหัวพันธุ์มันฝรั่งที่ต้องมีการจัดการความเสี่ยง คือ๒.๒.๑pale cyst nematode, Globodera pallida๒.๒.๒golden nematode, Globodera rostochiensis๒.๒.๓potato wart, Synchytrium endobioticumข้อ ๓ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒สกอตแลนด์ คือ Scottish Government Rural Payments and Inspections Directorate (หลังจากนี้ต่อไปจะอ้างถึงว่าเป็น SGRPID)ข้อ ๔ ห้องปฏิบัติการที่ได้รับการรับรองการตรวจสอบสำหรับการรับรองหัวพันธุ์มันฝรั่งและการรับรองสุขอนามัยพืชต้องดำเนินการโดยห้องปฏิบัติการของScience and Advice for Scottish Agriculture (หลังจากนี้ต่อไปจะอ้างถึงว่าเป็น SASA)ข้อ ๕ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๖ วิธีการขนส่งหัวพันธุ์มันฝรั่งต้องส่งมาจากเมืองท่าแห่งหนึ่งในสกอตแลนด์ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศข้อ ๗ แหล่งผลิตหัวพันธุ์มันฝรั่งต้องมาจากแหล่งผลิตในสกอตแลนด์ซึ่ง SGRPID กำหนดว่าเป็นแหล่งผลิตหัวพันธุ์มันฝรั่งสำหรับส่งออกไปยังราชอาณาจักรไทย และกรมวิชาการเกษตรได้ให้การรับรองแหล่งผลิตนั้นก่อนการส่งออกข้อ ๘ การผลิตและการรับรอง๘.๑หัวพันธุ์มันฝรั่งจากสกอตแลนด์ต้องผ่านการตรวจรับรองเป็นไปตามข้อกำหนดของหน่วยงานที่มีอำนาจตรวจรับรองและระบบการตรวจรับรองหัวพันธุ์มันฝรั่งซึ่งเป็นที่ยอมรับหน่วยงานSASAได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในสกอตแลนด์เพื่อพิสูจน์และรับรองหัวพันธุ์มันฝรั่งส่งออกไปยังราชอาณาจักรไทยภายใต้ระบบการจำแนกหัวพันธุ์มันฝรั่งแห่งสกอตแลนด์(Scottish Seed Potato Classification Scheme)เพื่อให้เป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้๘.๒ยกเว้นกรณีที่ได้ระบุไว้ การผลิตหัวพันธุ์มันฝรั่งต้องผ่านการตรวจรับรองให้เป็นไปตามข้อกำหนดของSeed Potato (Scotland) Regulations ๒๐๐๐ (พ.ศ. ๒๕๔๓) และ Seed Potato (Scotland) Amendment Regulations ๒๐๐๕ (พ.ศ. ๒๕๔๘) และ ๒๐๐๗ (พ.ศ. ๒๕๕๐)และข้อกำหนดของ Council Directive๒๐๐๒/๕๖/EC on Marketing of seed potatoes๘.๓หน่วยงานที่มีอำนาจตรวจรับรองจะออกบัตรรับรองหัวพันธุ์มันฝรั่งต่อเมื่อหัวพันธุ์มันฝรั่งเป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้เท่านั้นหมายเลขการรับรองหัวพันธุ์มันฝรั่งต้องระบุไว้บนบัตรรับรองหัวพันธุ์มันฝรั่งและใบรับรองสุขอนามัยพืชทั้งนี้ เพื่อให้สามารถตรวจสอบย้อนกลับได้อย่างรวดเร็วกรณีที่พบว่าหัวพันธุ์มันฝรั่งนำเข้ามีปัญหาข้อ ๙ ข้อกำหนดสำหรับดิน๙.๑ต้องจัดการกับดินให้หัวพันธุ์มันฝรั่งปราศจากดินเท่าที่จะเป็นไปได้ในทางปฏิบัติ๙.๒ดินที่มีลักษณะเป็นผงติดมากับหัวพันธุ์มันฝรั่งต้องมีน้ำหนักไม่เกิน ๑๐๐ กรัม ต่อหัวพันธุ์มันฝรั่งน้ำหนัก๕๐ กิโลกรัม (เท่ากับร้อยละ ๐.๒ โดยน้ำหนัก)สำหรับดินที่มีลักษณะเป็นก้อนเกาะติดบนหัวพันธุ์มันฝรั่งหัวพันธุ์มันฝรั่งซึ่งมีดินลักษณะเป็นก้อนเกาะติดมาครอบคลุมพื้นที่ผิวเกินกว่าร้อยละ๒๐ ต้องมีไม่เกินจำนวน ๓๐ หัว จากตัวอย่างหัวพันธุ์มันฝรั่งจำนวน ๖๐๐ หัว (เท่ากับร้อยละ๕)ข้อ ๑๐ ข้อกำหนดสำหรับไส้เดือนฝอยศัตรูพืชกักกัน๑๐.๑บางพื้นที่ในสกอตแลนด์พบว่ามีการแพร่ระบาดของไส้เดือนฝอยซีสต์มันฝรั่ง pale cyst nematode, Globodera pallida และ golden nematode, Globodera rostochiensis๑๐.๒ห้ามนำเข้าราชอาณาจักรไทยสำหรับหัวพันธุ์มันฝรั่งที่มาจากพื้นที่ซึ่งประกาศเป็นเขตควบคุมไส้เดือนฝอยซีสต์มันฝรั่งในสกอตแลนด์และห้ามนำเข้าราชอาณาจักรไทยสำหรับหัวพันธุ์มันฝรั่งจากแปลงผลิตหัวพันธุ์มันฝรั่งซึ่งผลการตรวจสอบดินพบไส้เดือนฝอยซีสต์มันฝรั่ง๑๐.๓ต้องมีการบังคับใช้กฎระเบียบด้านสุขอนามัยพืชเพื่อห้ามหรือจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้ไส้เดือนฝอยซีสต์มันฝรั่งเกิดการแพร่กระจายออกไปจากพื้นที่ที่มีการระบาด๑๐.๔ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงผลิตหัวพันธุ์มันฝรั่งก่อนเริ่มปลูกหรือก่อนเก็บเกี่ยวมันฝรั่งเฉพาะหัวพันธุ์มันฝรั่งปลูกในแปลงผลิตหัวพันธุ์มันฝรั่งซึ่งปลอดจากไส้เดือนฝอยซีสต์มันฝรั่งเท่านั้นจะได้รับอนุญาตให้นำเข้าราชอาณาจักรไทยการรับรองไส้เดือนฝอยซีสต์มันฝรั่งในแปลงผลิตหัวพันธุ์มันฝรั่งต้องเป็นไปตามวิธีการซึ่งเห็นพ้องร่วมกันนอกจากนี้ ต้องตรวจวิเคราะห์ตัวอย่างดินในห้องปฏิบัติการของ SASA๑๐.๕นอกจากไส้เดือนฝอยซีสต์มันฝรั่งแล้วหัวพันธุ์มันฝรั่งต้องมาจากแปลงผลิตหัวพันธุ์มันฝรั่งซึ่งปราศจากไส้เดือนฝอยศัตรูพืชกักกันตามที่ระบุไว้ในประกาศฉบับนี้โดยอาศัยข้อมูลจากการเฝ้าระวังอย่างเป็นทางการข้อ ๑๑ ข้อกำหนดสำหรับโรคพืชกักกันซึ่งมีสาเหตุมาจากรา๑๑.๑โรค potato wart, Synchytrium endobioticum๑๑.๑.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์ที่มีการแพร่ระบาดของโรคpotato wart๑๑.๑.๒หัวพันธุ์มันฝรั่งที่จะส่งออกมายังราชอาณาจักรไทยต้องผลิตจากแปลงผลิตหัวพันธุ์มันฝรั่งซึ่งไม่เคยมีรายงานการตรวจพบโรคpotato wart อย่างน้อยเป็นระยะทาง ๕ กิโลเมตรจากแปลงปลูกมันฝรั่งที่พบโรค potato wart๑๑.๑.๓ต้องมีการบังคับใช้กฎระเบียบด้านสุขอนามัยพืชเพื่อห้ามหรือจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้โรคpotato wartเกิดการแพร่กระจายออกไปจากพื้นที่ที่มีการระบาด๑๑.๒ระดับที่ยอมรับได้สำหรับโรค powdery scabซึ่งมีสาเหตุจากรา Spongospora subterranean ต้องมีหัวพันธุ์มันฝรั่งจำนวนไม่เกินร้อยละ ๑.๕โดยน้ำหนักของหัวพันธุ์มันฝรั่งซึ่งแสดงอาการของโรคครอบคลุมพื้นที่ผิวร้อยละ ๕ของหัวมันฝรั่ง รูปภาพแสดงร้อยละการทำลายของโรค powdery scab ครอบคลุมพื้นที่ที่กำหนด (ร้อยละ ๑ - ๕) ของหัวมันฝรั่งปรากฏตามเอกสารแนบ๒ ท้ายประกาศนี้๑๑.๓ระดับที่ยอมรับได้สำหรับโรค skin spot ซึ่งมีสาเหตุจากราPolyscytalum pustulansต้องมีหัวพันธุ์มันฝรั่งจำนวนไม่เกินร้อยละ ๑.๕โดยน้ำหนักของหัวพันธุ์มันฝรั่งซึ่งแสดงอาการของโรคครอบคลุมพื้นที่ผิวร้อยละ ๕ของหัวมันฝรั่งข้อ ๑๒ ข้อกำหนดสำหรับโรคพืชกักกันซึ่งมีสาเหตุมาจากไวรัส๑๒.๑หัวพันธุ์มันฝรั่งต้องปลูกในแปลงผลิตหัวพันธุ์มันฝรั่งซึ่งเจ้าหน้าที่ของหน่วยงานที่มีอำนาจตรวจรับรองได้ตรวจอาการของโรคที่เกิดจากไวรัสบนต้นมันฝรั่งด้วยสายตาในระหว่างช่วงฤดูปลูกตามหลักเกณฑ์ที่กำหนดไว้ในระบบการจำแนกหัวพันธุ์มันฝรั่งและต้องปลอดจากโรคมันฝรั่งซึ่งมีสาเหตุมาจากไวรัสศัตรูพืชกักกันของราชอาณาจักรไทยตามที่ระบุไว้ในเอกสารแนบ๑ ท้ายประกาศนี้ ยกเว้นไวรัสที่ระบุไว้ในข้อ ๑๒.๓ นอกจากนี้ระดับที่ยอมรับได้สำหรับโรคซึ่งมีสาเหตุมาจากไวรัสทุกชนิดนอกเหนือจากไวรัสศัตรูพืชกักกันในแปลงผลิตหัวพันธุ์มันฝรั่งต้องไม่เกินร้อยละ ๐.๑๑๒.๒หัวพันธุ์มันฝรั่งต้องมีระดับการทำลายของโรค Potato virus Y (PVY) และ Potato leaf roll virus (PLRV)ไม่เกินร้อยละ ๔๑๒.๓กรณีของโรค Potato mop top virus (PMTV)ระดับที่ยอมรับสำหรับการตรวจด้วยสายตากับหัวพันธุ์มันฝรั่งจากแปลงผลิตหัวพันธุ์มันฝรั่งที่กำหนดนั้นต้องไม่ปรากฏอาการของโรคข้อ ๑๓ ข้อกำหนดสำหรับบรรจุภัณฑ์และฉลาก๑๓.๑ต้องบรรจุหัวพันธุ์มันฝรั่งน้ำหนัก ๒๕ - ๕๐ กิโลกรัมในกระสอบซึ่งต้องเป็นกระสอบใหม่และปิดปากกระสอบเมื่อบรรจุหัวพันธุ์มันฝรั่งแล้ว๑๓.๒ต้องติดบัตรรับรองหัวพันธุ์มันฝรั่งบนกระสอบบรรจุหัวพันธุ์มันฝรั่ง รายละเอียดของฉลากบนบัตรรับรองหัวพันธุ์มันฝรั่งต้องเป็นไปตามข้อกำหนดของSASAข้อ ๑๔ การตรวจส่งออก๑๔.๑หัวพันธุ์มันฝรั่งซึ่งเป็นสินค้าที่จะส่งออกไปยังราชอาณาจักรไทยต้องผ่านการตรวจของเจ้าหน้าที่ก่อนหรือระหว่างการขนถ่ายช่วงสุดท้ายของการขนส่งเมื่อดำเนินการตรวจเสร็จสิ้นแล้วต้องปิดตู้และปิดผนึกตู้ขนส่งสินค้าโดยทันที๑๔.๒เจ้าหน้าที่ต้องออกใบรับรองสุขอนามัยพืชให้กับหัวพันธุ์มันฝรั่งซึ่งเป็นไปตามข้อกำหนดที่ระบุไว้ในประกาศฉบับนี้เท่านั้นข้อ ๑๕ การรับรองสุขอนามัยพืช๑๕.๑ต้องแนบใบรับรองสุขอนามัยพืชมาพร้อมกับสินค้าหัวพันธุ์มันฝรั่งจากสกอตแลนด์ทุกครั้งที่มีการนำเข้า๑๕.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The seed potatoes this consignment were produced Scotland accordance with the conditions governing entry of seed potatoes to Thailand.๑๖.๓ต้องบันทึกหมายเลขตู้ขนส่งสินค้า (สำหรับการขนส่งทางเรือเท่านั้น) และหมายเลขการรับรองหัวพันธุ์มันฝรั่งของหัวพันธุ์มันฝรั่งในแต่ละตู้ขนส่งสินค้าบนใบรับรองสุขอนามัยพืชหรือใบแนบใบรับรองสุขอนามัยพืชข้อ ๑๖ การตรวจนำเข้า๑๖.๑เมื่อหัวพันธุ์มันฝรั่งมาถึงยังด่านนำเข้าในราชอาณาจักรไทยการตรวจหัวพันธุ์มันฝรั่งจะดำเนินการหลังจากที่มีการตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้าแล้ว๑๖.๒กรมวิชาการเกษตรมีสิทธิสั่งให้ส่งกลับหรือสั่งให้ทำลายซึ่งหัวพันธุ์มันฝรั่งโดยผู้นำเข้าเป็นผู้รับผิดชอบค่าใช้จ่ายในกรณีที่การรับรองหัวพันธุ์มันฝรั่งไม่เป็นไปตามข้อกำหนดนำเข้าด้านสุขอนามัยพืชหรือผนึกปิดตู้ขนส่งสินค้าชำรุดหรือเสียหาย๑๖.๓ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบ ๑ ท้ายประกาศนี้หรือตรวจพบว่าเกินกว่าระดับที่ยอมรับได้ในระหว่างการตรวจนำเข้า หัวพันธุ์มันฝรั่งดังกล่าวต้องถูกส่งกลับหรือถูกทำลายโดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรจะแจ้งให้SGRPID ทราบถึงการไม่ปฏิบัติตามข้อกำหนด และขึ้นอยู่กับสภาวการณ์กรมวิชาการเกษตรอาจระงับการนำเข้าหัวพันธุ์มันฝรั่งจากกองนั้น แปลงผลิต รัฐหรือทั้งประเทศ๑๖.๔SGRPID ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้า เมื่อมีคำอธิบายที่ชัดเจนถึงสาเหตุของการไม่ปฏิบัติตามข้อกำหนดและได้มีการดำเนินการแก้ไขแล้วจนเป็นที่ยอมรับของกรมวิชาการเกษตร๑๖.๕ถ้าตรวจพบสิ่งมีชีวิตชนิดอื่นที่ยังคงมีชีวิตและไม่มีรายชื่อปรากฏอยู่ในเอกสารแนบ๑ ท้ายประกาศนี้ ซึ่งมีศักยภาพสำคัญด้านกักกันพืชต่อราชอาณาจักรไทย ต้องส่งกลับทำลายหรือกำจัดศัตรูพืชบนหัวพันธุ์มันฝรั่งด้วยวิธีการที่เหมาะสม(ถ้ามีวิธีการกำจัด) โดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรมีสิทธิสั่งให้หยุดการนำเข้าหัวพันธุ์มันฝรั่งจากช่องทางการนำเข้านั้นเป็นการชั่วคราวได้จนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๖.๖ถึงแม้ว่าหัวพันธุ์มันฝรั่งจะได้รับการตรวจปล่อยให้นำออกไปจากด่านนำเข้าแล้ว ถ้ามีเหตุอันควรเชื่อจากหลักฐานว่าหัวพันธุ์มันฝรั่งนำเข้าจากบางแหล่งผลิตซึ่งอาจมีศัตรูพืชกักกันติดมาด้วยหัวพันธุ์มันฝรั่งจะถูกสั่งระงับไม่ให้นำไปปลูกและต้องถูกดำเนินมาตรการทางสุขอนามัยพืชที่เหมาะสมเพื่อป้องกันไม่ให้ศัตรูพืชกักกันแพร่กระจายออกไปภายใต้คำแนะนำของกรมวิชาการเกษตรผู้นำเข้าต้องเป็นผู้รับผิดชอบค่าใช้จ่ายสำหรับการดำเนินมาตรการดังกล่าวนั้น๑๖.๗ผู้นำเข้าหัวพันธุ์มันฝรั่งต้องส่งรายละเอียดผู้ปลูกและพื้นที่ที่ปลูกหัวพันธุ์มันฝรั่งนำเข้าแก่กรมวิชาการเกษตรทันทีเมื่อได้รับการร้องขอนอกจากนี้ถ้ามีเหตุอันควรเชื่อได้ว่าอาจมีศัตรูพืชกักกันของมันฝรั่งในแปลงปลูกมันฝรั่งเจ้าหน้าที่กักกันพืชต้องดำเนินการสำรวจแปลงปลูกมันฝรั่งโดยทันทีผู้นำเข้าต้องเป็นผู้รับผิดชอบค่าใช้จ่ายสำหรับการสำรวจดังกล่าวนั้นข้อ ๑๗ การประเมินกระบวนการส่งออก๑๗.๑การส่งออกหัวพันธุ์มันฝรั่งจากแหล่งผลิตตามที่ระบุไว้ในข้อ ๗ ในสกอตแลนด์มายังราชอาณาจักรไทยจะเริ่มได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกหัวพันธุ์มันฝรั่งแล้วเท่านั้นโดยสกอตแลนด์เป็นผู้รับผิดชอบค่าใช้จ่ายทั้งหมด๑๗.๒ในกรณีที่มีการระงับการนำเข้ากรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในสกอตแลนด์ก่อนจะตัดสินใจอนุญาตให้นำเข้าหัวพันธุ์มันฝรั่งได้อีกต่อไป ถ้ากรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นโดยสกอตแลนด์เป็นผู้รับผิดชอบค่าใช้จ่ายทั้งหมดทั้งนี้ตั้งแต่บัดนี้เป็นต้นไปประกาศ ณ วันที่ ๙กรกฎาคม พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของหัวพันธุ์มันฝรั่งและดินจากสกอตแลนด์แนบท้ายประกาศกรมวิชาการเกษตร เรื่องเงื่อนไขการนำเข้าหัวพันธุ์มันฝรั่งจากสกอตแลนด์ พ.ศ. ๒๕๕๒(เอกสารแนบ ๑)๒. ภาพวาดแสดงร้อยละการทำลายโรค powder scab ครอบคลุมพื้นที่ผิวที่กำหนด(ร้อยละ ๑ - ๕) แนบท้ายประกาศกรมวิชาการเกษตร เรื่องเงื่อนไขการนำเข้าหัวพันธุ์มันฝรั่งจากสกอตแลนด์ พ.ศ. ๒๕๕๒ (เอกสารแนบ ๒)(ดูข้อมูลจากภาพกฎหมาย)ปริยานุช/ผู้จัดทำ๑๙ สิงหาคม ๒๕๕๒พิมลกร/ปรับปรุง๗ ตุลาคม ๒๕๕๖พลัฐวัษ/ตรวจ๗ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๑๐ ง/หน้า ๒๖/๖ สิงหาคม ๒๕๕๒